Samarqandda 4 yoshli qiz “Nexia-3” urib yuborishi oqibatida vafot etdi — video

Samarqand viloyati Oqdaryo tumanida 31 may kuni “Nexia-3” haydovchisi 4 yoshli qizni urib yubordi. Bu haqda viloyat Yo'l harakati xavfsizligi boshqarmasi axborot xizmati xabar berdi.
Ma'lum bo'lishicha, yuqori tezlikda harakatlangan mashina piyodalar yo'lakchasidan o'tayotgan qizni urib yuborgan. Buning oqibatida 4 yoshli qiz og'ir tan jarohati bilan shifoxonaga yotqizilgan va shu yerda vafot etgan.
Haydovchi qizaloq va uning opasini kasalxonaga olib borgan. Keyinchalik u yerdan qochib ketgan. Qidiruv ishlari natijasida erkak topilgan.

“O'zimni umuman yo'qotib qo'ydim, bunday bo'ladi deb o'ylamagandim. Qo'rqqanimdan mashinaga o'tirib, qochib ketdim. Hozirgacha afsusdaman, ko'z oldimdan ketmaydi.
Uning ota-onasidan kechirim so'rayman, o'zimning ham qizcham bor. Bu holat bir umr esimdan chiqmaydi”, — deydi haydovchi.
Eslatib o'tamiz, Andijon viloyati Shahrixon tumanida 6 may kuni “Tico” va “Nexia-3” avtomobillari ishtirokida yo'l-transport hodisasi sodir bo'lgandi.